
TARGOVISTE





Nr. 2.353 din 16 aprilie 2021
REFERATUL  DE APROBARE

la proiectul de hotărâre privind aprobarea bugetului local al comunei Vulcana-Băi pe anul 2021
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoțite de următoarele documente de motivare: 

a) expuneri de motive - în cazul proiectelor de legi și al propunerilor legislative; 

b) note de fundamentare - în cazul ordonanțelor și al hotărârilor Guvernului; ordonanțele care trebuie supuse aprobării Parlamentului, potrivit legii de abilitare, precum și ordonanțele de urgență se transmit Parlamentului însoțite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare și motivare ale noilor reglementări propuse.
Am inițiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare aprobarea bugetului local al comunei Vulcana-Băi pe anul 2021.
Sediul materiei privind această capacitate a Consiliului Local îl reprezintă:
a)
art. 15 alin. (2), art. 120 alin. (1), art. 121 alin. (1) și alin. (2) și art. 138 alin. (4) și alin. (5)  din Constituția României, republicată;

b)
art. 3, art. 4 și art. 9 din Carta europeană a autonomiei locale, adoptată la Strasbourg la 15 octombrie 1985, ratificată prin Legea nr. 199/1997;

c)
art. 7 alin. (2) din Codul civil al României, adoptat prin Legea nr. 287/2009, republicat, cu modificările și completările ulterioare;

d)
art. 1 alin. (2), art. 3, art. 75 alin. (1) lit. g), art. 87 alin.(3) ultima teză, art. 88,art. 89 alin. (6), art. 90 alin. (1) art. 95 alin. (2), art. 96, art. 98, art. 104 alin. (2), art. 105 alin. (1), art. 109 alin. (4), art. 129 alin. (1), alin. (2) lit. b) coroborat cu alin. (4) lit. a), raportate la cele ale art. 155 alin. (1) lit. (c), combinat cu alin. (4) lit. b), art. 129 alin. (5), art. 197 alin. (1), (2), (4) și (5), art. 198 alin. (1) și art. 199 alin. (1) și  (2), art. 240, art. 491 alin. (2), art. 458 alin. (4), art. 547 alin. (2), art. 575 alin. (1), art. 3 alin. (2) anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările completările ulterioare;

e) art. 4 – art. 7 și anexa 10 din Legea nr. 15/2021 a bugetului de stat pe anul 2021;

f) Legea nr. 16/2021 a bugetului asigurărilor sociale de stat pe anul 2021;

g) Legea-cadru nr. 153/2017 privind salarizarea personalului plătit din fonduri publice, cu modificările și completările ulterioare;

h) art. 8, art. 9 alin. (5), art. 44 alin. (6), art. 88 alin. (2), art. 103 alin. (2), art. 104 alin. (2) și art. 105 alin. (2) din Legea educației naționale nr. 1/2011, cu modificările și completările ulterioare;

i) art. 2 alin. (2), art. 64 alin. (1) și art. 138 din Codul fiscal al României, adoptat prin Legea nr. 227/2015, cu modificările și completările ulterioare; 

j) art. 2  din Legea nr. 55/2020 privind unele măsuri pentru prevenirea şi combaterea efectelor pandemiei de COVID-19, cu modificările și completările ulterioare;

k) art. 1 alin. (2) lit. a), art. 4, art.5 alin. (4), art. 19 alin. (1) lit. a), art. 20 alin. (1) și lit. j), art. 26 alin. (4),  art. 30 alin. (6), art. 40-art 48,  art. 51 alin. (3) și art. 58 din Legea nr. 273/2006 privind finanțele publice locale, cu modificările și completările ulterioare;

l) art. 6 alin. (1) lit. d) din Ordonanța de urgență  a Guvernului nr. 118/2006 privind înființarea, organizarea și desfășurarea activității așezămintelor culturale, aprobată prin Legea nr. 143/2007, cu modificările și completările ulterioare;

m) art. 8 alin. (1) și art. 33 din Legea bibliotecilor nr. 334/2002, republicată, cu modificările și completările ulterioare;

n) art. 40 din Legea nr. 448/2006 privind protecția și promovarea drepturilor persoanelor cu handicap, republicată, cu modificările și completările ulterioare;

o) art. 39 alin. 2 din Legea poliției locale nr. 155/2010, republicată, cu modificările și completările ulterioare;

p) art. 3 alin. (2), art. 31, art. 40-49 și art. 80-83  din Legea nr. 24/2000 privind normele de tehnică legislativă pentru elaborarea actelor normative, republicată, cu modificările și completările ulterioare;

q) art. 20 alin. (2) din Ordonanța Guvernului nr. 84/2001 privind înființarea, organizarea și funcționarea serviciilor publice comunitare de evidență a persoanelor, cu modificările și completările ulterioare aprobată prin Legea nr. 372/2002, cu modificările și completările ulterioare;

r) Hotărârii Guvernului nr. 1064/2020 pentru aprobarea cuantumului minim al burselor de performanţă, de merit, de studiu şi de ajutor social pentru elevii din învăţământul preuniversitar de stat, cu frecvenţă, care se acordă în anul şcolar 2020-2021;

 s) Ordinului ministrului educaţiei, cercetării, tineretului şi sportului privind aprobarea Criteriilor generale de acordare a burselor elevilor din învăţământul preuniversitar de stat, nr. 5576/2011, cu modificările și completările ulterioare;

 ș) Ordinul  Ministerului Muncii şi Protecţiei Sociale și Ministerului Sănătăţii nr. 3577/831/2020 privind măsurile pentru prevenirea contaminării cu noul coronavirus SARS-CoV-2 şi pentru asigurarea desfăşurării activităţii la locul de muncă în condiţii de securitate şi sănătate în muncă, pe perioada stării de alertă;

 t) Deciziei șefului Administrației Județene a Finanțelor Publice Dâmbovița nr. 2/2021 și nr. 3/2021 privind repartizarea sumelor defalcate din unele venituri ale bugetului de stat pe anul 2021 și estimări pe anii 2022-2024; 

 ț) Hotărârii Consiliului județean Dâmbovița nr. 79 din 24 martie 2021 privind repartizarea sumelor alocate din cote defalcate din impozitul pe venit pentru echilibrarea bugetelor locale ale comunelor, orașelor și municipiilor(cod 04.02.04), și a sumelor defalcate din taxa pe valoare adăugată pentru echilibrarea bugetelor locale ale comunelor, orașelor și municipiilor(cod 11,02,06) - estimări în perioada  2022-2024;

u) Hotărârii Consiliului Județean Dâmbovița nr. 78 din 24 martie 2021 privind repartizarea pe anul 2021 a sumei din cote defalcate din impozitul pe venit reprezentând fond la dispoziția Consiliului Județean Dâmbovița,

 v) Hotărârii Consiliului Local nr. 85 din 21 decembrie 2021 privind indexarea impozitelor și taxelor locale, precum și a taxelor speciale, pe anul 2021,

 w) Hotărârii Consiliului Local nr. 25 din 26 mai 2020 privind aprobarea organigramei, a statului de funcții și a numărului de personal, de la nivelul comunei Vulcana-Băi, ca instituție publică locală;

 x) Dispoziției primarului nr. 3 din 04 ianuarie 2021 pentru aprobarea acoperirii definitive din excedentul bugetului local al anului 2020, a deficitului secțiunii de dezvoltare;
Bugetul pe anul 2021, pe secțiunea de funcţionare şi secţiunea de dezvoltare  este cel prevăzută în anexa la proiectul de hotărâre.

Luând în considerare:

a) prognozele principalilor indicatori macroeconomici și sociali pentru anul 2021, precum și pentru anii 2022 - 2024; 

b) cadrul fiscal-bugetar cu prognozele bugetare și politica fiscal-bugetară, precum și cadrul de cheltuieli pe termen mediu;

c) strategia privind dezvoltarea economică, socială și de mediu a comunei Vulcana-Băi,
Proiectul de hotărâre urmează procedura prevăzută de art. 136 alin. (3) din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului contabilitatea publică, din aparatul de specialitate al primarului comunei în vedere0a analizării și întocmirii raportului de specialitate și Comisiilor de specialitate A și B.
Față de cele ce preced, ținând seama de importanța sa, vă rog să analizați și să hotărâți asupra proiectului Hotărârii Consiliului Local privind aprobarea bugetului local al comunei Vulcana-Băi pe anul 2021, proiect care dovedește capacitatea efectivă de a soluționa și de a gestiona, în numele și în interesul colectivității locale pe care o reprezentăm, treburile publice, în condițiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia considerației mele,

PRIMARUL COMUNEI VULCANA-BĂI,

Emil DRĂGHICI
